جون هولمز (John Holmes) (8 اغسطس 1944 - 13 مارس 1988) ممثل ومخرج بورنوجرافى أمريكى ، اسمه الحقيقى چون كيرتيس إيستس (John Curtis Estes) . اتولد جون هولمز يوم 8 اغسطس 1944 فى مدينة اشفيل فى ولاية اوهايو الامريكية ، وفى سنة 1960 لما كان سنه 16 سنة تم استدعاؤه للخدمة العسكرية فى الجيش الأمريكى لمدة تلات سنين وقضى مدة تجنيده فى المانيا الغربيه . وبعدما خلص مدة تجنيده سافر لمدينة لوس انجليس فى ولاية كاليفورنيا واشتغل هناك فى أكتر من مهنة منها توصيل الطلبات للمنازل وتوريد الخامات للمصانع وفى الاخر اشتغل سواق عربيه اسعاف وكان ده سبب فى أنه اتعرف على الممرضة شارون جيبينينى (Sharon Gebenini) فى شهر ديسمبر 1964 وبعد كده اتجوزوا فى شهر اغسطس 1965 . فى سنة 1971 بدأ جون هولمز شغله فى مجال البورنوجرافيا بعدما مثل اول فيلم بورنوجرافى ليه وهو فيلم Flesh of the Lotus ، بعد كده مثل أكتر من 2000 فيلم بورنوجرافى اهمهم The Jade Pussycat و Around The World With John Holmes و John Holmes Exposed و John Holmes And The All-Stars Sex Queens ، وكان مشهور بأن القضيب بتاعه ضخم جدا لدرجة أن الممثلة البورنوجرافية الكبيرة سيكا (Seka) قالت أن القضيب بتاع جون هولمز هو اكبر قضيب شافته فى حياتها .